Document ID: /roh_data/filtered/fineweb-2-filterrobots_roh.jsonl.gz/5310

- L'incumbensà per la protecziun da datas porta proximamain plant cunter l'assicuranza Helsana.
- Raschun è l'app dispitaivla Helsana-Plus. Cun quella pon assicurads rimnar puncts per l'assicuranza da basa, per uschia survegnir enavos daners.
- La protecziun da datas ha pretendì da la Helsana da betg pli porscher l'app. Per restituir daners da l'assicuranza da basa na dettia nagina basa legala. Helsana sa dosta.
L'assicuranza Helsana avess gì 30 dis temp per exequir las pretensiuns da l'incumbensà per la protecziun da datas. Quel aveva la fin d'avrigl pretendì tranter auter da la Helsana da betg pli porscher l'app als assicurads da basa. Quai cun l'argument, che per restituir daners da l'assicuranza da basa na dettia nagina basa legala.
RR novitads 07:00